ai4bharat/Pralekha huggingface dataset:
ప్రధాన మంత్రి కార్యాలయం
ప్రధానమంత్రి శ్రీ నరేంద్రమోదీ, బంగ్లాదేశ్ పీపుల్స్ రిపబ్లిక్ ప్రధానమంత్రి శ్రీమతి షేక్ హసీనాల మధ్య టెలిఫోన్ సంభాషణ
ప్రధానమంత్రి శ్రీ నరేంద్ర మోదీ , ఈరోజు బంగ్లాదేశ్ పీపుల్స్ రిపబ్లిక్ ప్రధానమంత్రి ఎమతి షేక్ హసీనాతో ఫోన్లో మాట్లాడారు.
పవిత్ర రంజాన్ మాసం సందర్భంగా ప్రధానమంత్రి శ్రీ నరేంద్ర మోదీ భారతదేశ ప్రజల తరఫున, వ్యక్తిగతంగానూ బంగ్లాదేశ్ ప్రధానమంత్రికి, బంగ్లాదేశ్ ప్రజలకు శుభాకాంక్షలు తెలియజేశారు.
కోవిడ్ -19 మహమ్మారి నేపథ్యంలో ప్రాంతీయంగా పరిస్థితుల గురించి ఇరువురు నాయకులు చర్చించారు. తమ తమ దేశాలలో ఈ వ్యాధి ప్రభావాన్ని ఎదుర్కోనేందుకు తీసుకుంటున్న చర్యలను ఒకరికొకరు తెలియజేసుకున్నారు.
సార్క్ దేశాల నాయకుల మధ్య మార్చి 15 న అంగీకరించిన ప్రత్యేక ఏర్పాట్లను అమలు చేయడంలో సాధించిన పురోగతిపై ఇరువురు నాయకులు సంతోషం వ్యక్తం చేశారు. సార్క్ కోవిడ్ -19 అత్యవసర నిధికి 1.5 మిలియన్ డాలర్లు అందించినందుకు ప్రధాని షేక్ హసీనాకు ప్రధాని నరేంద్ర మోడీ కృతజ్ఞతలు తెలిపారు.
ఈ ప్రాంతంలో కోవిడ్ -19 ను ఎదుర్కోనే ప్రయత్నాలను సమన్వయం చేస్తున్నందుకు బంగ్లాదేశ్ ప్రధాని షేక్ హసీనా, ప్రధానమంత్రి శ్రీనరేంద్ర మోడీకి కృతజ్ఞతలు తెలిపారు.అలాగే బంగ్లాదేశ్కు వైద్యసరఫరాలు, సామర్ధ్యాల నిర్మాణం పరంగా సహాయం పంపుతున్నందుకు ఆమె కృతజ్ఞతలు తెలిపారు.
రహదారి, రైలు, జలమార్గాలు వాయు మార్గాల ద్వారా సరిహద్దుల ద్వారా అవసరమైన వస్తువుల సరఫరాను కొనసాగించడంపై ఇద్దరు నాయకులు సంతృప్తి వ్యక్తం చేశారు.
ఇరుదేశాల మధ్య ఉమ్మడి చారిత్రక బంధం, సంస్కృతి, భాష, బంధుత్వాలను గుర్తు చేసుకున్న ప్రధానమంత్రి, ఇరుదేశాల మధ్య ద్వైపాక్షిక సంబంధాలు అద్భుత స్థాయిలో ఉండడంపట్ల సంతృప్తి వ్యక్తం చేశారు.
కోవిడ్ -19 మహమ్మారి కారణంగా పడే ఆర్థిక, ఆరోగ్య ప్రభావాలను తగ్గించేందుకు బంగ్లాదేశ్కు సహాయపడడానికి ఇండియా సిద్ధంగా ఉందని చెప్పారు.
ఈ చారిత్రాత్మక ముజిబ్ బార్షో సందర్భంగా ప్రధాని షేక్ హసీనా , స్నేహపూర్వక బంగ్లాదేశ్ ప్రజలందరి ఆరోగ్యం శ్రేయస్సు కోరుకుంటూ ప్రధానమంత్రి శ్రీ నరేంద్రమోదీ శుభాకాంక్షలు తెలిపారు.
ఆయుష్
ప్రజల వద్దకు ఆయుష్ .. కలసి పనిచేయనున్న ఈశాన్య ప్రాంత రాష్ట్రాలు
రేపు గువాహటి లో సమావేశం కానున్న ఈశాన్య రాష్ట్రాల ఆయుష్, ఆరోగ్య శాఖల మంత్రులు
ఆయుష్ వైద్య విధానాన్ని ప్రజలకు చేరువలోకి తీసుకుని వెళ్ళడానికి కలిసి పనిచేయాలని ఈశాన్య ప్రాంత రాష్ట్రాలు నిర్ణయించాయి. ఆయుష్ వైద్య విధానం ద్వారా వ్యాధుల నివారణ, చికిత్స, పునరావాస అంశాల ప్రయోజనాలను ప్రజలకు అందించడానికి సంఘటితంగా ఈ రాష్ట్రాలు పనిచేయనున్నాయి. ఆగస్టు 28వ తేదీన ఆయుష్ మంత్రిత్వ శాఖ ఏర్పాటు చేసిన సమావేశంలో ఈశాన్య ప్రాంత రాష్ట్రాల ఆరోగ్య, ఆయుష్ శాఖల మంత్రులు పాల్గొనున్నారు. కేంద్ర ఆయుష్ శాఖ మంత్రి శ్రీ సర్బానంద సోనోవాల్, ఆయుష్ మంత్రిత్వ శాఖ సహాయ మంత్రి డాక్టర్ ఎం. ముంజాపర మహేంద్రభాయ్ మరియు అసోం ముఖ్యమంత్రి శ్రీ హిమంత బిశ్వాస్ శర్మతో సహా పలువురు ఇతర ప్రముఖులు సమావేశానికి హాజరవుతారు. ఈ సమావేశం గౌహతిలో ఖానాపారా అస్సాం అడ్మినిస్ట్రేటివ్ స్టాఫ్ కాలేజీ లో జరుగుతుంది.
ఈశాన్య రాష్ట్రాల్లో లభిస్తున్న సహజ వనరులు, అమలులో ఉన్న సాంప్రదాయ పద్ధతులు ఆయుష్ వైద్య విధానంలో కీలకంగా ఉంటాయి. దీని వల్ల ఈశాన్య ప్రాంతంలో ఆయుష్ వైద్య విధానాన్ని మరింత సమర్థంగా పటిష్టంగా అమలు చేయడానికి అవకాశం ఉందని గుర్తించారు. ఈ సమావేశంలో ఆయుష్ వైద్య విధానం ప్రయోజనాలు,వ్యాధుల నివారణ, చికిత్స, పునరావాస అంశాలలో దీని ప్రయోజనాలపై ప్రజలకు అవగాహన కల్పించి ఈ విధానాన్ని వారికి మరింత చేరువలోకి తీసుకుని వెళ్ళడానికి అనుసరించవలసిన కార్యాచరణ కార్యక్రమాన్ని రూపొందిస్తారు. కోవిడ్ నివారణ, చికిత్సలో ఆయుష్ ప్రయోజనాలపై ప్రధానంగా దృష్టి సారించనున్నారు.
ఈశాన్య ప్రాంత రాష్ట్రాల్లో ఆయుష్ వైద్య విధానానికి ప్రాచుర్యం కల్పించడానికి అవసరమైన మౌలిక సౌకర్యాలను జాతీయ ఆయుష్ మిషన్ కింద కల్పించే అంశానికి ఆయుష్ మంత్రిత్వ శాఖ ప్రాధాన్యత ఇస్తోంది. 50 పడకల ఆయుష్ ఆసుపత్రులను నెలకొల్పడంతో పాటు,
పిహెచ్సిలు, సిహెచ్సిలు మరియు జిల్లా ఆసుపత్రులు లాంటి ప్రజారోగ్య కేంద్రాల్లో ఆయుష్ వైద్య విధానాన్ని అందుబాటులోకి తీసుకుని రావడానికి మంత్రిత్వ శాఖ సహకరిస్తున్నది. గతంలో మంత్రిత్వ శాఖ ఈ ప్రాంతంలో ఔషధ మొక్కల సాగు విస్తీర్ణాన్ని ఎక్కువ చేయడానికి సహకారం అందించింది.
నేషనల్ ఇన్స్టిట్యూట్ ఫర్ ఆయుర్వేద మరియు హోమియోపతిక్ ఎడ్యుకేషన్గా షిల్లాంగ్లోని నార్త్-ఈస్టర్న్ ఇనిస్టిట్యూట్ ఆఫ్ ఆయుర్వేద అండ్ హోమియోపతి పనిచేస్తోంది.అరుణాచల్ ప్రదేశ్ లోని పసిఘాట్ లో ఉన్న నార్త్ ఈస్టర్న్ ఇనిస్టిట్యూట్ ఆఫ్ ఫోక్ మెడిసిన్ పేరును నార్త్ ఈస్టర్న్ ఇన్స్టిట్యూట్ ఆఫ్ ఆయుర్వేద మరియు ఫోక్ మెడిసిన్ రీసెర్చ్ గా మార్చి తాగిన గుర్తింపును ఇవ్వడానికి కూడా కేంద్ర ప్రభుత్వం ఆమోదించింది. దీనివల్ల ఈ ప్రాంతంలో ఆయుర్వేద విద్య మరింత అభివృద్ధి చెందడానికి అవకాశం కలుగుతుంది. అంతేకాకుండా, కోవిడ్ -19 మహమ్మారి సమయంలో మానవ వనరుల తో సహా అభివృద్ధి చెందిన ఇతర మౌలిక సదుపాయాలు ఈ ప్రాంతంలోని ప్రజలకు ప్రయోజనం కలిగిస్తున్నాయి.
(Visitor Counter : 96
రక్షణ మంత్రిత్వ శాఖ
ఐఎన్ఎస్ కళింగలో ఏర్పాటు కానున్న క్షిపణి పార్కు 'అగ్నిప్రస్థ'
ఐఎన్ఎస్ కళింగ క్షిపణి చరిత్రను గుర్తు చేయడం పార్కు ఉద్దేశం
పార్కులో క్షిపణులు, క్షేత్రస్థాయి సహాయక సామగ్రి ప్రతిరూపాల ప్రదర్శన
విశాఖపట్నంలోని ఐఎన్ఎస్ కళింగలో క్షిపణి పార్క్ 'అగ్నిప్రస్థ' ఏర్పాటు కార్యక్రమాలు ప్రారంభమయ్యాయి. ఐఎన్ఎస్ కళింగ కమాండింగ్ ఆఫీసర్ Cmde రాజేష్ దేబ్నాథ్ క్షిపణి పార్కుకు శంకుస్థాపన చేశారు. వైస్ అడ్మిరల్ అతుల్ కుమార్ జైన్, ఇతర నావికాదళ అధికారులు ఈ కార్యక్రమంలో పాల్గొన్నారు.
అగ్నిప్రస్థ పార్కు నిర్మాణం పూర్తయితే.., 1981లో ఐఎన్ఎస్ కళింగను స్థాపించిప్పటి నుంచి ఇందులో పనిచేసిన అధికారులు, నావికులు, ఇతర సహాయక సిబ్బందికి దీనిని అంకితమిస్తారు. 2018-19 సంవత్సరానికి, ప్రతిష్టాత్మక "యూనిట్ సైటేషన్" అవార్డును ఐఎన్ఎస్ కళింగ దక్కించుకుంది. ప్రస్తుతం ఏర్పాటు కానున్న క్షిపణి పార్కు ఆ ఘనతకు గుర్తుగా నిలుస్తుంది.
1981 నుంచి ఇప్పటివరకు ఐఎన్ఎస్ కళింగ క్షిపణి చరిత్రను గుర్తు చేయడం అగ్నిప్రస్థ పార్కు స్థాపన ఉద్దేశం. క్షిపణులు, క్షేత్రస్థాయి సహాయక సామగ్రి  నకళ్లను ఈ పార్కులో ఏర్పాటు చేయనున్నారు. ఐఎన్ఎస్ కళింగ చేపట్టిన మిసైల్ కార్యక్రమాల చరిత్రను ఇవి తెలుపుతాయి. ఇక్కడ ప్రదర్శించే ప్రతిరూపాలను తుక్కు నుంచి తయారు చేశారు. P-70 అమెటిస్ట్ ప్రత్యేక ఆకర్షణగా నిలవబోతోంది. ఇది సముద్ర గర్భం నుంచి ప్రయోగించే నౌకా విధ్వంసక క్షిపణి. 1988-91 వరకు సేవలు అందించిన పాత 'చక్ర'  అమ్ములపొదిలోనిది.
క్షిపణులు, వాటి సాంకేతిక పరిజ్ఞానాలపై పరిశోధన ఆసక్తి కలిగిన పాఠశాల విద్యార్థుల నుంచి నావికాదళ సిబ్బంది, వారి కుటుంబాల వరకు అందరినీ ఉత్తేజపరిచేందుకు అగ్నిప్రస్థ పార్కు వేదిక అవుతుంది. యాజమాన్యం, గర్వకారణ భావాలను యూనిట్లో ప్రేరేపించడం కూడా దీని ఉద్దేశం. ఆయుధాల లభ్యత, విశ్వసనీయత, గడువులోగా ఆయుధాలను అందించడం వంటి అంశాల్లో... ర్యాంకు, విభాగంతో సంబంధం లేకుండా మొత్తం సిబ్బంది సహకార అవసరాన్ని ఈ పార్కు తెలుపుతుంది.
(Visitor Counter : 182
ఉక్కు మంత్రిత్వ శాఖ
రికార్డ్ స్థాయి క్యూ3 ఉత్పత్తిని సాధించిన ఎన్ఎండీసీ
ప్రభుత్వ రంగం మైనింగ్ సంస్థ ఎన్ఎండీసీ, ఎఫ్వై23 మూడో త్రైమాసికంలో 10.66 మిలియన్ టన్నుల ఉత్పత్తితో అత్యుత్తమ క్యూ3 గణాంకాలను నమోదు చేసింది. ఈ ఆర్థిక సంవత్సరం తొలి తొమ్మిది నెలల్లో రూ.11,816 కోట్ల టర్నోవర్ సాధించినట్లు 14.02.2023న జరిగిన డైరెక్టర్ల బోర్డు సమావేశంలో ఎన్ఎండీసీ ప్రకటించింది. తొమ్మిది నెలలకు ఈ సంస్థ పన్నుకు ముందు లాభం  రూ.4351 కోట్లుగా, ఇదే కాలానికి పన్ను తర్వాతి లాభం  రూ.3252 కోట్లుగా లెక్క తేలింది.
ఎఫ్వై23 మూడో త్రైమాసికంలో, 10.66 మిలియన్ టన్నుల  ఇనుప ఖనిజాన్ని ఎన్ఎండీసీ ఉత్పత్తి చేసింది, 9.58 మిలియన్ టన్నులను విక్రయించింది. మొదటి మూడు త్రైమాసికాల్లో మొత్తం ఉత్పత్తి, విక్రయాల గణాంకాలు వరుసగా 26.69 ఎంఎన్టీ, 25.81 ఎంఎన్టీగా ఉన్నాయి.
ఒక్కో షేరుకు రూ.3.75 మధ్యంతర డివిడెండ్ను ఈ కంపెనీ ప్రకటించింది.
కంపెనీ పనితీరుపై మాట్లాడిన ఎన్ఎండీసీ సీఎండీ శ్రీ సుమిత్ దేబ్, "భారతదేశ మౌలిక సదుపాయాల వృద్ధికి ఇనుము & ఉక్కు పరిశ్రమ వెన్నెముక. ఈ సంవత్సరం కేంద్ర బడ్జెట్లో మూలధన వ్యయాన్ని పెంచడంపై దృష్టి సారించడం వల్ల దేశీయ ఉక్కు డిమాండ్ బలంగా పెరుగుతుంది. పెరుగుతున్న ఇనుప ఖనిజం ఉత్పత్తి & కంపెనీలతో పెట్టుబడుల సాయంతో, దేశీయ డిమాండ్ను తీర్చడానికి ఎన్ఎండీసీ సిద్ధంగా ఉంది. అత్యుత్తమ క్యూ3 ఉత్పత్తి సాధించిన ఎన్ఎండీసీ బృందాన్ని అభినందిస్తున్నా" అని చెప్పారు.
ఆరోగ్య, కుటుంబ సంక్షేమ మంత్రిత్వ శాఖ
'ప్రధాన మంత్రి ఆత్మనిర్భర్ స్వస్త్ భారత్ యోజన'
'ప్రధాన మంత్రి ఆత్మనిర్భర్ స్వస్త్ భారత్ యోజన'  పథకం ఫిబ్రవరి 1వ తేదీ 2021 న ప్రకటించబడింది. 2021-2022 ఆర్థిక సంవత్సరం బడ్జెట్ ప్రసంగంలో.. ఈ పథకాన్ని ప్రకటించారు. గడిచిన ఆరు సంవత్సరాలలో సుమారు రూ.64,180 కోట్ల అవుట్లేతో దీనిని అమలుచేయడం జరిగింది. ఇది జాతీయ ఆరోగ్య మిషన్ తోడ్పాటుకు అదనం. ఈ పథకం కింద లక్ష్యంగా పెట్టుకున్న అంశాలు 2025-26 ఆర్థిక సంవత్సరం ద్వారా సాధించబడతాయి. అవి ఈ క్రింది విధంగా ఉన్నాయి:
10 అత్యధిక ప్రాధన్యత కలిగిన రాష్ట్రాలలో 17,788 గ్రామీణ ఆరోగ్య కేంద్రాలు మరియు ఆరోగ్య కేంద్రాలకు మద్దతివ్వడం.
అన్ని రాష్ట్రాలలో 11,024 పట్టణ ఆరోగ్య మరియు ఆరోగ్య కేంద్రాలను ఏర్పాటు చేయడం.
అన్ని జిల్లాలలో సమీకృత ప్రజా వైద్య ల్యాబ్లను ఏర్పాటు చేయడం మరియు 11 హై ఫోకస్ రాష్ట్రాల్లో 3382 బ్లాక్ పబ్లిక్ హెల్త్ యూనిట్లను ఏర్పాటు చేయడం;
602 జిల్లాలలో క్రిటికల్ కేర్ హాస్పిటల్ బ్లాక్ల ఏర్పాటు మరియు 12 కేంద్ర సంస్థలను ఏర్పాటు చేయడం;
నేషనల్ సెంటర్ ఫర్ డిసీజ్ కంట్రోల్ , దాని 5 ప్రాంతీయ శాఖలు మరియు 20 మెట్రోపాలిటన్ హెల్త్ నిఘా విభాగాలను బలోపేతం చేయడం;
అన్ని పబ్లిక్ హెల్త్ ల్యాబ్లను కనెక్ట్ చేయడానికి అన్ని రాష్ట్రాలు/ కేంద్రపాలిత ప్రాంతాలకు ఇంటిగ్రేటెడ్ హెల్త్ ఇన్ఫర్మేషన్ పోర్టల్ విస్తరణ;
17 కొత్త పబ్లిక్ హెల్త్ యూనిట్ల నిర్వహణతో పాటు 32 విమానాశ్రయాలు, 11 ఓడరేవులు మరియు 7 ల్యాండ్ క్రాసింగ్లలో ఇప్పటికే ఉన్న దాదాపు 33 పబ్లిక్ హెల్త్ యూనిట్లను బలోపేతం చేయడం.;
15 ఆరోగ్య అత్యవసర ఆపరేషన్ కేంద్రాలు మరియు 2 సంచార వైద్యశాలల ఏర్పాటు;
డబ్ల్యుహెచ్ఓ నైరుతి ఆసియా రీజియన్ కోసం ఒక జాతీయ సంస్థ ఏర్పాటు, 9 బయో-సేఫ్టీ లెవల్ III లాబొరేటరీలు మరియు 4 రీజినల్ నేషనల్ ఇనిస్టిట్యూట్స్ ఫర్ వైరాలజీ ఏర్పాటు చేయడం.
కేంద్ర ఆరోగ్యం మరియు కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ ఈ రోజు రాజ్యసభకు ఇచ్చిన ఒక లిఖితపూర్వక సమాధానంలో ఈ విషయాన్ని తెలిపారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
ఢిల్లీలో ఒక్కసారిగా పడిపోయిన వాయు నాణ్యత.. త్వరితగతిన మెరుగు పడే అవకాశం
స్థాయి-I , స్థాయి -II దశల్లో అన్ని ఆంక్షలు కఠినంగా అమలు చేయాలని నిర్ణయం
ఢిల్లీలో గాలి నాణ్యత ప్రమాణాలు  ఒక్కసారిగా, ఊహించని విధంగా గత రాత్రి నుంచి పడిపోయాయని కేంద్ర కాలుష్య నియంత్రణ మండలి పేర్కొంది. ఈ రోజు ఢిల్లీలో ఏక్యూఐ 407 గా నమోదయింది. ఈ రోజు నాలుగు గంటలకు విడుదల చేసిన బులిటెన్ లో కేంద్ర కాలుష్య నియంత్రణ మండలి తెలిపింది. నిన్న నమోదైన ఏక్యూఐ తో పోల్చి చూస్తే ఇది 113 పాయింట్లు అధికంగా ఉంది. సరాసరి ఏక్యూఐ పెరుగుదల చూపించడంతో దేశ రాజధాని దాని పరిసర ప్రాంతాల వాయు నాణ్యత నిర్వహణ అంశంపై గ్రేడెడ్ రెస్పాన్స్ యాక్షన్ ప్లాన్  కింద చర్యలను ఏర్పాటైన కమిషన్  అత్యవసరంగా సమావేశమై పరిస్థితిని సమీక్షించింది.
గత 24 గంటల్లో రాజధాని, దాని పరిసర ప్రాంతాలలో ప్రమాణాలు అనూహ్యంగా, గణనీయంగా క్షీణించడంతో ఏక్యూఐ పెరిగిందని గుర్తించారు. అయితే, ప్రమాణాలు మెరుగుపడే అవకాశం ఉందని సమావేశం గుర్తించింది. ఈ రోజు రాత్రి ఏక్యూఐ " తీవ్ర స్థాయి" నుంచి " అతి తక్కువ స్థాయి" కి చేరుకునే అవకాశం ఉంది.
ఐఎండీ/ ఐఐటీఎం అందించిన నివేదికల ప్రకారం ఢిల్లీలో వాయు నాణ్యత గణనీయంగా మెరుగుపడుతుంది. ఏక్యూఐ ఇప్పటికే తగ్గుదల నమోదు అవుతోంది. ఏక్యూఐ స్థాయి " తక్కువ" నుంచి "అతి తక్కువ" స్థాయి మధ్య నమోదయ్యే అవకాశం ఉంది.
పరిస్థితిని సమీక్షించిన కమిటీ కాలుష్య నియంత్రణ, వాయు నాణ్యత కోసం అమలు చేస్తున్న స్థాయి-I, స్థాయి-II కింద అమలు చేస్తున్న చర్యలు కొనసాగించాలని నిర్ణయించింది. ప్రస్తుత పరిస్థితిలో స్థాయి-III కింది చర్యలు అవసరం లేదని సమావేశం అభిప్రాయపడింది.
ఈ సమయంలో కాలుష్య నియంత్రణ కోసం జిఆర్పి కింద చర్యలు అమలు చేసేందుకు ఏర్పాటైన వివిధ సంస్థలతో సహా దేశ రాజధాని, డిపిసీసీ కాలుష్య నియంత్రణ బోర్డులు గాలి క్షీణతను నివారించడానికి మొత్తం రాజధాని ప్రాంతంలో స్థాయి -I, స్థాయి -II కింద కాలుష్య నియంత్రణ , ఉపశమన చర్యలు అమలు చేయాలని సమావేశం ఆదేశాలు జారీ చేసింది. పరిస్థితిని నిశితంగా పరిశీలిస్తున్న సబ్ కమిటీ, పరిస్థితిని సమీక్షించి తగిన చర్యలు తీసుకుంది. తాజా పరిస్థితిని దృష్టిలో ఉంచుకుని కమిటీ తీసుకున్న నిర్ణయాలు caqm.nic.in లో అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ నియంత్రణలో సహకారానికి చత్తీస్ గఢ్, చండీగఢ్ కు కేంద్ర బృందాలు
చత్తీస్ గఢ్ రాష్ట్రంలోను, చందీగఢ్ కేంద్రపాలిత ప్రాంతంలోనూ కరోనా కేసులు పెద్ద సంఖ్యలో పెరుగుతూ ఉండటంతో కేంద్ర ఆరోగ్య, కుటుంబ సంక్షేమ మంత్రిత్వశాఖ ఆధ్వర్యంలో ఉన్నతస్థాయి కేంద్రబృందాలు అక్కడికి తరలి వెళ్లాయి. ఆ రాష్ట్ర, కేంద్రపాలిత ప్రాంత అధికారులతో కలసి ఈ కేంద్ర బృందాలు పనిచేస్తాయి. అకస్మాత్తుగా కరోనా కేసులు పెరగటానికి కారణాలు అన్వేషించటంతోబాటు నియంత్రణకు చేపట్టాల్సిన చర్యలమీద ఈ బృందాలు సలహాలు, సూచనలు ఇస్తాయి.
చత్తీస్ గఢ్ వెళ్ళిన బృందానికి జాతీయ వ్యాధి నియంత్రణ కేంద్రం  డైరెక్టర్ డాక్టర్ ఎస్ కె సింగ్ నాయకత్వం వహించగా రాయ్ పూర్ ఎయిమ్స్, ఆలిండియా ఇన్ స్టిట్యూ ఆఫ్ హైజీన్ అండ్ పబ్లిక్ హెల్త్ నిపుణులు ఈ బృందంలో ఉన్నారు. చండీగఢ్ వెళ్ళిన బృందానికి జౌళి శాఖాదనపు కార్యదర్శి, ఆర్థిక సలహాదారు అయిన శ్రీ విజయ్ కుమార్ సింగ్ నాయకత్వం వహిస్తుందగా ఈ బృందంలో న్యూ ఢిల్లీలోని డాక్టర్ ఆర్ ఎం ఎల్ ఆస్పత్రి, సఫ్దర్ జంగ్ ఆస్పత్రి నిపుణులు ఉన్నారు.
చత్తీస్ గఢ్ లో ఇటీవలి కాలంలో కోవిడ్ కేసుల పెరుగుదల కనబడగా రోజుకొక కోవిడ్ మరణం కూడా నమోదవుతూ వస్తోంది. అదే విధంగా చండీగఢ్ లో కూడా కేసులు పెరుగుతున్నాయి. ఎక్కువగా ప్రభావితమైన జిల్లాలు, ప్రాంతాలలో ఈ కేంద్ర బృందాలు పర్యటించి క్షేత్ర స్థాయిలో పరిస్థితిని అంచనావేస్తాయి. ప్రజారోగ్య రక్షణ చర్యలు చేపట్టాల్సిన అవసరాన్ని గుర్తిస్తాయి. తమ దృష్టికి వచ్చిన అంశాలు, అభిప్రాయాలు, సూచనలతో కూడిన నివేదికను ఆ రాష్ట్ర ప్రభుత్వ ప్రధాన కార్యదర్శి లేదా చీఫ్ అడ్మినిస్త్రేటర్ కు అందజేస్తాయి .
కేంద్ర ప్రభుత్వం కోవిడ్ నివారణకు, నియంత్రణకు సమగ్రమైన విధానం అనిసరిస్తూ కొవిడ్ మీద పొరాటం జరుపుతున్న సంగతి తెలిసిందే. అవసరాన్నిబట్టి రాష్టాలకు కేంద్ర బృందాలను పంపుతూ అక్కడి ప్రభుత్వాధికారులతో సమన్వయం చేసుకుంటూ నియంత్రణకు కృషి చేస్తోంది. అప్పటికీ అమలు జరుగుతున్న కార్యకలాపాలను పటిష్టం చేయటంతోబాటు కొత్త పద్ధతులు సూచించటం సాగుతూ వస్తోంది. అదే క్రమంలో తాజాగా కొత్త కేసులు వస్తున్న రాష్ట్రాలకు ఆరోగ్య, కుటుంబ సంక్షేమ మంత్రిత్వశాఖ ఈ విధంగా బహుముఖ నైపుణ్యమున్న ఉన్నత స్థాయి కేంద్ర బృందాలను పంపుతోంది.
మంత్రిమండలి
ఏరియల్ ప్యాసింజర్ రోప్వే వ్యవస్థ అభివృద్ధి కోసం ఐటిబిపికి చెందిన స్థలాన్ని ఉత్తరాఖండ్ ప్రభుత్వానికి బదిలీ చేయడానికి మంత్రివర్గం ఆమోదం తెలిపింది
ప్రధాన మంత్రి శ్రీ నరేంద్ర మోదీ అధ్యక్షతన జరిగిన మంత్రివర్గం ముస్సూరీలోని ఇండో-టిబెటన్ బోర్డర్ పోలీసులకు  చెందిన 1500 చదరపు మీటర్ల స్థలాన్ని మౌలిక సదుపాయాల ప్రాజెక్టు కోసం ఉత్తరాఖండ్ రాష్ట్ర ప్రభుత్వానికి బదిలీ చేయడానికి ఆమోదం తెలిపింది. వీటిలో డెహ్రాడూన్ మరియు ముస్సూరీ మధ్య 'ఏరియల్ ప్యాసింజర్ రోప్వే సిస్టమ్'ను ఏర్పాటు చేస్తారు.
ప్రతిపాదిత రోప్వే 5550 మీటర్ల పొడవు గల మోనో-కేబుల్ రోప్వే. ఇది పబ్లిక్ ప్రైవేట్ పార్ట్నర్షిప్  మోడ్లో పుర్కుల్ గావ్, డెహ్రాడూన్  మరియు లైబ్రరీ, ముస్సూరీ  మధ్య రూ .285 కోట్ల అంచనా వ్యయంతో నిర్మిస్తున్నారు. ప్రతి వైపునుండి గంటకు 1000 మంది ప్రయాణించే సామర్థ్యంతో ఇది ఏర్పాటవుతుంది. ఇది డెహ్రాడూన్ నుండి ముస్సూరీ వరకు రహదారి మార్గంలో ట్రాఫిక్ను గణనీయంగా తగ్గిస్తుంది.
దాంతో పాటు ఈ ప్రాజెక్టు అదనంగా 350 మందికి ప్రత్యక్ష ఉపాధిని మరియు 1500 మందికి పైగా పరోక్ష ఉపాధిని కల్పిస్తుంది.రోప్వే పూర్తయిన తర్వాత పర్యాటకులకు భారీ ఆకర్షణగా నిలుస్తుంది. ఇది రాష్ట్రంలోని పర్యాటక రంగానికి ఊపునిస్తుంది మరియు పర్యాటక రంగంలో అదనపు ఉపాధి అవకాశాలను సృష్టిస్తుంది.
ఆర్థిక మంత్రిత్వ శాఖ
ఈశాన్య సరిహద్దుల ద్వారా అక్రమంగా తరలిస్తున్న రూ.11.65 కోట్ల విలువైన 23.23 కిలోల బంగారాన్ని డీఆర్ఐ స్వాధీనం చేసుకుంది.
ఈశాన్య కారిడార్లో సెప్టెంబర్ 2022లో 11 కేసుల లో 121 కిలోల బంగారాన్ని స్వాధీనం చేసుకున్న డిఆర్ఐ
డైరెక్టరేట్ ఆఫ్ రెవెన్యూ ఇంటెలిజెన్స్  ఈశాన్య ప్రాంతంలో బంగ్లాదేశ్ మరియు మయన్మార్ యొక్క ఈశాన్య సరిహద్దుల ద్వారా బంగారం స్మగ్లింగ్లో ఊపందుకుందనే విషయం ఇటీవల బంగారం స్వాధీనం చేసుకోవడం ద్వారా నిర్దారణ అయింది. గతంలో స్మగ్లింగ్ కోసం పలచని సరిహద్దులను ఉపయోగించినప్పటికీ, 2022 సెప్టెంబరులో మాత్రమే 121 కిలోల బంగారం స్వాధీనం చేసుకున్న 11 కేసులు ఇప్పటికీ స్మగ్లర్లు ఈశాన్య కారిడార్ను రహస్య మార్గాలను విస్తృతంగా ఉపయోగిస్తున్నట్లు చూపుతున్నాయి.
నిర్ధిష్ట ఇంటెలిజెన్స్తో పాటు పాట్నా, ఢిల్లీ మరియు ముంబయిలో మూడు సమన్వయ తనిఖీల్లో డైరెక్టరేట్ ఆఫ్ రెవెన్యూ ఇంటెలిజెన్స్  రూ. 33.40 కోట్ల విలువైన 65.46 కిలోల విదేశీ బంగారాన్ని స్వాధీనం చేసుకుంది. దేశీయ కొరియర్ సరుకులో ఐజ్వాల్ నుంచి ముంబైకి బంగారాన్ని రవాణా చేశారు. బంగారాన్ని గోనె సంచులలో దాచి ఉంచారు.
ఇదే మార్గంలో అక్రమంగా రవాణా చేస్తున్న మరో కేసులో, మయన్మార్ నుంచి అక్రమంగా తరలిస్తున్న సుమారు 23.23 కిలోల బరువున్న రూ.11.65 కోట్లు  విలువైన మరో పెద్ద విదేశీ స్మగ్లింగ్ బంగారాన్ని డీ ఆర్ ఐ  స్వాధీనం చేసుకుంది. విదేశీ బంగారాన్ని మిజోరాంలోని ఛాంఫై-ఐజ్వాల్ నుండి కోల్కతా, పశ్చిమ బెంగాల్కు వాహనంలో తీసుకెళ్లడం/దాయడం ద్వారా అక్రమంగా రవాణా చేసేందుకు ప్రయత్నిస్తారు. నిషేధిత వస్తువులను అక్రమ రవాణా అరికట్టడానికి, 2022 సెప్టెంబర్ 28 - 29 తేదీలలో సమన్వయ చర్య చేపట్టారు. డీ ఆర్ ఐ అధికారులు సిలిగురి - గౌహతిలను కలిపే హైవేపై నిఘా పెట్టారు. రెండు అనుమానిత వాహనాల్లో ప్రయాణిస్తున్న నలుగురు ప్రయాణికులను గుర్తించి అదుపులోకి తీసుకున్నారు. 2 రోజుల పాటు రెండు వాహనాలను క్షుణ్ణంగా తనిఖీ చేసిన తర్వాత, వాహనం బాడీలో 21 స్థూపాకార ముక్కల రూపంలో దాచిన 23.23 కిలోల బంగారాన్ని స్వాధీనం చేసుకున్నారు. ఈ సందర్భంలో బంగారం వెనుక చక్రాల వెనుక ఉన్న కుడి మరియు ఎడమ పట్టాలను కలుపుతూ క్రాస్-మెంబర్ మెటల్ పైపు లోపల ప్రత్యేకంగా తయారు చేయబడిన కుహరంలో మరియు రెండు వాహనాలలో సస్పెన్షన్కు అమర్చబడింది. స్వాధీనం చేసుకున్న బంగారం మయన్మార్ నుంచి మిజోరాంలోని జోఖౌతార్ సరిహద్దు ద్వారా భారత్లోకి అక్రమంగా రవాణా చేయబడింది. ఈ కేసులో ఇప్పటి వరకు నలుగురిని అరెస్టు చేశారు.
ఈ నెలలో మరో 9 కేసుల్లో డీఆర్ఐ వివిధ క్యారియర్ల రూపంలో వస్తున్న27 కిలోల స్మగ్లింగ్ బంగారాన్ని పట్టుకొని స్వాధీనం చేసుకుంది. ఈ నిఘా కొనసాగింపు దేశంలోని ఈశాన్య భాగం నుండి భారతదేశంలోకి విదేశీ బంగారాన్ని స్మగ్లింగ్ చేసే కార్యకలాపాన్ని వెలికి తీయడంలో సహాయపడింది.
తదుపరి విచారణ పురోగతిలో ఉంది.
ఈశాన్య ప్రాంత అభివృద్ధి మంత్రిత్వ శాఖ
ఈశాన్య ప్రాంత సమగ్రాభివృద్ధికి కేంద్రం- రాష్ట్రాల మధ్య మరింత సమన్వయం, సహకారం ఉండేలా చూస్తామన్న ఈశాన్య ప్రాంతాల అభివృద్ధి మంత్రి శ్రీ కిషన్ రెడ్డి
రానున్న జీ20 సమావేశాలు, కనీసం 8 సమావేశాలు తప్పనిసరిగా ఎనిమిది రాష్ట్రాల్లో నిర్వహిస్తామని, వాటిని మంచి గమ్యస్థానాలను గుర్తించవచ్చనన్న మంత్రి .
ఈశాన్య ప్రాంతాలకు బడ్జెట్లో భారీగా 100% పెరుగుదల ఈశాన్య రాష్ట్రాల అభివృద్ధిని మెరుగుపరుస్తుంది. - శ్రీ కిషన్ రెడ్డి
ఈ సమయం శాంతి, సుస్థిరతలకు అత్యవసరమని, వృద్ధిని వేగవంతం చేయడం కోసం ఉపయోగించుకోవాల్సిన అవసరం ఉందన్న కిషన్ రెడ్డి
ఈశాన్య ప్రాంత అభివృద్ధి కేంద్ర మంత్రి శ్రీ కిషన్ రెడ్డి నేడు ఈశాన్య రాష్ట్రాల గవర్నర్లు మరియు ముఖ్యమంత్రులు, భారత ప్రభుత్వ కేంద్ర మంత్రులతో ఈశాన్య ప్రాంత అభివృద్ధిపై కీలకమైన సమస్యలపై ఇంటరాక్టివ్ సెషన్ నిర్వహించారు.
అరుణాచల్ ప్రదేశ్ గవర్నర్ బ్రిగ్. బి డి మిశ్రా, మణిపూర్ గవర్నర్ శ్రీ ఎల్ ఎ గణేశన్, అరుణాచల్ ప్రదేశ్ ముఖ్యమంత్రి పెమా ఖండూ, త్రిపుర ముఖ్యమంత్రి శ్రీ బిప్లబ్ కుమార్ దేవ్, నాగాలాండ్ ముఖ్యమంత్రి శ్రీ నింఫూ రియో, మణిపూర్ ముఖ్యమంత్రి శ్రీ ఎన్. బిరెన్ సింగ్, కేంద్ర న్యాయ శాఖ మంత్రి శ్రీ కిరెన్ రిజిజు, ఈశాన్య ప్రాంత అభివృద్ధి సహాయ మంత్రి మరియు సహకార శాఖ మంత్రి శ్రీ బి.ఎల్. వర్మ, కేంద్ర సామాజిక న్యాయం మరియు సాధికారత శాఖ సహాయ మంత్రి, కుమారి ప్రతిమా భౌమిక్, కేంద్ర కార్మిక మరియు ఉపాధి శాఖ సహాయ మంత్రి శ్రీ రామేశ్వర్ తేలి, మిజోరం పర్యాటక శాఖ మంత్రి శ్రీ రాబర్ట్ రొమావియా రాయ్టే, సిక్కిం పర్యాటక మంత్రి బీఎస్ పంత్ ఈ కార్యక్రమానికి హాజరయ్యారు.
కేంద్ర మంత్రి కిషన్ రెడ్డి ఈశాన్య ప్రాంతం యొక్క ముఖ్య ఆందోళనలు మరియు సవాళ్లను పంచుకున్నందుకు ప్రముఖులందరికీ ధన్యవాదాలు తెలిపారు. ఈశాన్య ప్రాంత సమగ్రాభివృద్ధికి కేంద్రం- రాష్ట్రాల మధ్య మరింత సమన్వయం మరియు సహకారాన్ని చూపడంలో నేటి కార్యక్రమం మంచి ఉదాహరణగా నిలుస్తుందని ఆయన అన్నారు. నేటి సమావేశంలో పేర్కొన్న విలువైన విషయాలు ఈశాన్య ప్రాంత వాస్తవికతలకు అనుగుణంగా విధానాలు, కార్యక్రమాలు మరియు ప్రాజెక్టుల రూపకల్పనలో ప్రాథమికంగా నిరూపించబడతాయని ఆయన అన్నారు.
ఈశాన్య రాష్ట్రాలకు ఈ ఏడాది బడ్జెట్లో 100% భారీగా పెంపుదల జరిగిందని శ్రీ కిషన్ రెడ్డి చెప్పారు. ఆయిల్పామ్ మిషన్ కింద ఈశాన్య రాష్ట్రాలకు రూ.6000 కోట్లు కేటాయించడం గురించి ప్రస్తావించారు. సమావేశంలో లేవనెత్తిన అన్ని సమస్యలను డోనర్ మంత్రిత్వ శాఖ అధికారులు తగిన విధంగా గుర్తిస్తారని ఆయన అన్నారు. రాబోయే జీ20 సమావేశాల్లో, కనీసం 8 సమావేశాలు తప్పనిసరిగా ఎనిమిది రాష్ట్రాల్లో నిర్వహించబడాలని, తద్వారా ఈశాన్య ప్రాంతాలను మంచి గమ్యస్థానాలను గుర్తించవచ్చని అన్నారు. నోడల్ అధికారుల సమన్వయంతో సరిహద్దు గ్రామాల పర్యటనలపై కూడా ఆయన మాట్లాడారు. యోగా దినోత్సవం, పంద్రాగస్టు వేడుకల కోసం ప్రణాళికను కూడా పంచుకున్నాడు. ‘హర్ ఘర్ ఝండా’ కార్యక్రమాన్ని అత్యంత ఉత్సాహంగా నిర్వహించాలని, ప్రతి ఇంట్లో గర్వంగా భారత జెండాను ఎగురవేయాలని అన్నారు.
ఈశాన్య రాష్ట్రాల ముఖ్యమంత్రులు, గవర్నర్లు తమ విలువైన సూచనలు పంచుకున్నారు. సవాళ్లు, అడ్డంకులను అధిగమించడానికి సలహాలు మరియు సిఫార్సులను అందించారు. ఈ కార్యక్రమానికి హాజరైన కేంద్ర మంత్రులు ఈశాన్య ప్రాంత అభివృద్ధికి కేంద్ర ప్రభుత్వం జోక్యం చేసుకోవలసిన సమస్యలకు సంబంధించి తమ ఆలోచనలు దృష్టిని పంచుకున్నారు.
ప్రధాన మంత్రి కార్యాలయం
జూన్ 21 న జరిగే 9 వ అంతర్జాతీయ యోగా దినోత్సవాన్ని ప్రజలకు గుర్తు చేసిన ప్రధాన మంత్రి
జూన్ 21న జరగబోయే 9 వ అంతర్జాతీయ యోగా దినోత్సవాన్ని ప్రధాన మంత్రి శ్రీ నరేంద్ర మోదీ ప్రజలకు గుర్తు చేశారు. మన మానసిక, శారీరక సౌఖ్యాన్ని పెంచే మన పురాతన ఆచారాన్ని వేడుకగా జరుపుకోవటానికి అందరం సిద్ధమవుదామని అన్నారు.
ఆయుష్ శాఖా మంత్రి చేసిన ట్వీట్ కు ప్రధాన మంత్రి ఈ విధంగా స్పందించారు:
"అంతర్జాతీయ యోగా దినోత్సవానికి కేవలం మూడు వారాలే మిగిలి ఉంది!
మన మానసిక, శారీరక సౌఖ్యాన్ని పెంచే మన పురాతన ఆచారాన్ని వేడుకగా జరుపుకోవటానికి అందరం సిద్ధమవుదాం. ఆరోగ్యవంతమైన, సంతోషకరమైన సమాజాన్ని నిర్మిద్దాం”
బొగ్గు మంత్రిత్వ శాఖ
2023-24 ఆర్థిక సంవత్సరంలో జూలై వరకు బొగ్గు ఉత్పత్తి 14.11% వృద్ధితో 292.12 మిలియన్ టన్నులు
జూలైలో బొగ్గు రవాణా 74.33 మిలియన్ టన్నులు
బొగ్గు మంత్రిత్వ శాఖ గణాంకాల ప్రకారం 2023 సంవత్సరం జూలైలో దేశంలో బొగ్గు ఉత్పత్తి 68.75 మిలియన్ టన్నుల  స్థాయికి చేరింది. 2022 జూలై ఉత్పత్తి 60.25 మిలియన్ టన్నుల కన్నా ఇది 14.11% అధికం. అలాగే కోల్ ఇండియా లిమిటెడ్  బొగ్గు ఉత్పత్తి 2023 జూలైలో 2022 జూలై నెలతో పోల్చితే 13.41% వృద్ధితో 47.29 మిలియన్ టన్నుల నుంచి 53.63 మిలియన్ టన్నులకు పెరిగింది. 2023-24 ఆర్థిక సంవత్సరంలో జూలై వరకు మొత్తం బొగ్గు ఉత్పత్తి గత ఏడాది ఇదే కాలంతో పోల్చితే 265.94 ఎంటి నుంచి 9.84% వృద్ధితో 292.12 ఎంటికి  చేరింది.
2023 జూలైలో బొగ్గు రవాణా కాడ గణనీయంగా పెరిగి 74.33 ఎంటిలకు చేరింది. 2022 జూలైలో నమోదైన 67.46 టన్నుల రికార్డు కన్నా ఇది అధికం. గత జూలైతో పోల్చితే బొగ్గు ఉత్పత్తి 10.19 శాతం పెరిగింది. కాప్టివ్/ఇతర విభాగాల్లో బొగ్గు రవాణా 2022 జూలై నాటి 9.74 ఎంటి నుంచి 11.48 ఎంటికి చేరింది. అంటే 17.83% వృద్ధిని నమోదు చేసింది. 2023-24 ఆర్థిక సంవత్సరంలో 2023 జూలై వరకు గత ఏడాది ఇదే కాలంతో పోల్చితే రవాణా 7.79% పెరిగి 291.59 ఎంటి నుంచి 314.30 ఎంటికి చేరింది.
బొగ్గు సరఫరా వ్యవస్థలో సామర్థ్యాలతో పాటు దేశవ్యాప్తంగా బొగ్గు పంపిణీ సామర్థ్యాన్ని ఇది నిరూపిస్తోంది. రుతుపవనాల కాలంలో బొగ్గు సరఫరా నిలకడగా ఉండేలా చూసేందుకు బొగ్గు మంత్రిత్వశాఖ కట్టుబడి ఉంది. మైనింగ్ కార్యకలాపాల సంరక్షణకు, నిర్వహణా సామర్థ్యాలు పెంచడానికి పలు వ్యూహాలు అమలుపరుస్తోంది.
బొగ్గు ఉత్పత్తి, సరఫరా, నిల్వలు అన్నింటిలోనూ బొగ్గు రంగం అసాధారణమైన వృద్ధి నమోదు చేసింది. ఈ అసాధారణమైన వృద్ధి సాధించడంలో బొగ్గు రంగంలోని పిఎస్ యులు అవిశ్రాంతంగా అంకిత భావాన్ని ప్రదర్శస్తున్నాయి. ఇంధన రంగం నిలకడగా, ఎలాంటి పరిస్థితులనైనా తట్టుకునేలా ఉండేందుకు సమన్వయపూర్వక ప్రయత్నాలు, సాంకేతికాభివృద్ధి, సుస్థిర విధానాలు అనుసరించడానికి బొగ్గు మంత్రిత్వ శాఖ కట్టుబడి ఉంది.
ఆరోగ్య, కుటుంబ సంక్షేమ మంత్రిత్వ శాఖ
218.83 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.10 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 33,318
గత 24 గంటల్లో నమోదయిన కొత్త కేసులు 2,468
ప్రస్తుత రికవరీ రేటు 98.74%
వారపు పాజిటివిటీ రేటు 1.32%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 218.83 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 4.10 కోట్లకు పైగా  టీకా మొదటి డోసులను
వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10415235
|
|
రెండో డోసు
|
|
10119195
|
|
ముందు జాగ్రత్త డోసు
|
|
7034634
|
|
ఫ్రంట్లైన్ సిబ్బంది
|
|
మొదటి డోసు
|
|
18436874
|
|
రెండో డోసు
|
|
17717005
|
|
ముందు జాగ్రత్త డోసు
|
|
13671742
|
|
12-14 ఏళ్ల వారు
|
|
మొదటి డోసు
|
|
41049004
|
|
రెండో డోసు
|
|
31847599
|
|
15-18 ఏళ్ల వారు
|
|
మొదటి డోసు
|
|
61952007
|
|
రెండో డోసు
|
|
53106590
|
|
18-44 ఏళ్ల వారు
|
|
మొదటి డోసు
|
|
561305792
|
|
రెండో డోసు
|
|
515890436
|
|
ముందు జాగ్రత్త డోసు
|
|
96991119
|
|
45-59 ఏళ్ల వారు
|
|
మొదటి డోసు
|
|
204035090
|
|
రెండో డోసు
|
|
196989530
|
|
ముందు జాగ్రత్త డోసు
|
|
49310113
|
|
60 ఏళ్లు పైబడినవారు
|
|
మొదటి డోసు
|
|
127672588
|
|
రెండో డోసు
|
|
123158334
|
|
ముందు జాగ్రత్త డోసు
|
|
47637929
|
|
ముందు జాగ్రత్త డోసులు
|
|
21,46,45,537
|
|
మొత్తం డోసులు
|
|
2,18,83,40,816
దేశవ్యాప్త క్రియాశీల కేసుల సంఖ్య 33,318. మొత్తం పాజిటివ్ కేసుల్లో ఇది 0.07 శాతం.
భారతదేశ రికవరీ రేటు 98.74 శాతంగా ఉంది. గత 24 గంటల్లో 3,731 మంది రోగులు కోలుకున్నారు. దీంతో, కోలుకున్న రోగుల సంఖ్య  4,40,39,883 కి పెరిగింది.
గత 24 గంటల్లో 2,468 కొత్త కేసులు నమోదయ్యాయి.
గత 24 గంటల్లో మొత్తం 1,87,511 పరీక్షలు చేశారు. దేశవ్యాప్తంగా ఇప్పటివరకు 89.61 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.32 శాతంగా, రోజువారీ పాజిటివిటీ రేటు 1.32 శాతంగా నమోదయ్యాయి.